
 ROMÂNIA

JUDEȚUL ALBA

MUNICIPIUL ALBA IULIA

PRIMAR
Nr. 7238/19.01.2024
REFERAT DE APROBARE

 la proiectul de  hotărâre privind aprobarea închirierii prin licitație publică  a unui teren cu o suprafață de maxim 4,00 mp., situat în Mun. Alba Iulia, Piața Iuliu Maniu, la intersecția străzilor Avram Iancu și Ardealului, pe trotuarul din zona D.P.C.E.P. și  a unui teren cu o suprafață de maxim 4,00 mp., situat în Mun. Alba Iulia, pe trotuarul Bulevardului 1 Decembrie 1918 dintre Colegiul Național HCC și Facultatea de Teologie Ortodoxă, în vederea amplasării a câte unei tonete prefabricate pentru servirea de băuturi calde, sortimente de ceai și cafea

Prin proiectul de hotărâre supus spre dezbatere Consiliului Local al Municipiului Alba Iulia, propunem închirierea prin licitație publică, pentru o perioadă de 6 luni, cu posibilitate de prelungire cu încă 6 luni

 - a unui teren cu o suprafață de maxim 4,00 mp., situat în Mun. Alba Iulia, Piața Iuliu Maniu, la intersecția străzilor Avram Iancu și Ardealului, pe trotuarul din zona D.P.C.E.P., aparținând domeniului public al Municipiului Alba Iulia, înscris în CF nr. 107787, suprafața totală a terenului înscris în CF nr. 107787 fiind de 4.250 mp., cod de clasificare 9. și valoare de inventar de 641.830,00 lei, în vederea amplasării unei tonete prefabricate pentru servirea de băuturi calde, sortimente de ceai și cafea.

 - a unui teren cu o suprafață de maxim 4,00 mp situat în Mun. Alba Iulia, pe trotuarul Bulevardului 1 Decembrie 1918 dintre Colegiul Național HCC și Facultatea de Teologie Ortodoxă,  aparținând domeniului public al Municipiului Alba Iulia, înscris în CF nr. 107027, suprafața totală a terenului înscris în CF nr. 107027 fiind de 58.270 mp., cod de clasificare 9. și valoare de inventar de 8.799.800,00 lei, în vederea amplasării unei tonete prefabricate pentru servirea de băuturi calde, sortimente de ceai și cafea.

Referitor la acest proiect de hotărâre pe care vi-l supun spre dezbatere și aprobare, vă facem cunoscute următoarele:


Prin  HCL nr. 436/30.10.2023 a fost avizată amplasarea pe domeniul public al Municipiului Alba Iulia a unei tonete prefabricate pentru servirea de băuturi calde, sortimente de ceai și cafea pe trotuarul din zona D.P.C.E.P. Alba, în Piața Iuliu Maniu la intersecția străzilor Avram Iancu și Ardealului, conform anexei nr. 1, precum și amplasarea unei tonete prefabricate pentru servirea de băuturi calde, sortimente de ceai și cafea pe trotuarul Bulevardului 1 Decembrie 1918 dintre Colegiul Național H.C.L. și Facultatea de Teologie Ortodoxă, conform anexei nr. 2. 

Ca urmare a celor de mai sus, având în vedere amplasamentul și natura destinației,  propunem Consiliului Local să aprobe închirierea prin procedura licitației publice a celor două terenuri.

Vă mai propunem stabilirea prețului minim de pornire al licitației publice  la suma de 840,00 lei/lună, pentru fiecare dintre cele două terenuri în parte, conform HCL nr. 497/2023, privind aprobarea nivelurilor pentru valorile impozabile, impozitele și taxele locale, alte, taxe, taxe speciale și amenzile aplicabile în anul 2024 (7 lei/mp x 4 mp x 30 zile).

Considerăm că această abordare este fezabilă financiar și productivă.


Totodată, mai propunem Consiliului Local al Municipiului Alba Iulia aprobarea  Caietului de sarcini al licitației, a fișei de date a procedurii de licitație și a contractului-cadru, conform anexelor 1, 2 și 3 la prezentul proiect de hotărâre.

La elaborarea proiectului de hotărâre s-au mai avut în vedere dispozițiile art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a” și ale art.332-art.347 din OUG nr.57/2019 privind Codul administrativ, cu modificările și completările ulterioare, precum și dispozițiile art.1.777 – art.1823 din Legea nr.287/2009 privind Codul Civil, republicată, cu modificările și completările ulterioare.

